liechticonsulting/filtered_apertus_pretrained huggingface dataset:
Andreas Joseph von Planta (a Castasegna Andrea G[iuseppe] Planta, a Londra Andrew Planta; * ils 4 d'avust 1717 a Susch; † ils 25 da favrer 1773 a Londra) è stà in plevon refurmà e bibliotecari svizzer.

Vita
Andreas von Planta deriva da la lingia da Susch dals Planta. Ses bab era Joseph Planta, mastral da la dretgira auta sout punt auta (Engiadina Bassa); sia mamma Elisabeth era ina Conrad da Fadrein. Cumpareglià cun auters roms da la famiglia patriziala valava quel da Susch a quel temp sco appartegnent a la clausa mesauna damai ch'el lavurava sez ses bains. Ses frar Martin era medemamain plevon e pedagog e vala sco precursur da pedagogs sco Pestalozzi e Fellenberg.

Grischun
Suenter il studi da la teologia a Turitg l'onn 1734 è el vegnì ordinà l'onn suenter en il Grischun. El ha gudagnà ses salari sco scolast privat ed è stà plevon militar en il Grischun. Dal 1736 fin il 1745 è el stà plevon a Castasegna.
Durant ses temp a Castasegna ha von Planta maridà Margarete Scartazzini de Bolgiani da Bondo ed ils 10 da favrer 1744 è naschì il figl Joseph.

Translaziun dals psalms

L'emprim da quels translaturs era Andreas von Planta che ha publitgà il 1740 Li CL. sacri Salmi di Davide ed alcuni cantici ecclesiastici piu necessari e comuni da chantar tenor las melodias da Ambrosius Lobwasser (che sa basan puspè sin il Psalter da Genvera). Quest cudeschet da xxx paginas en octav è vegnì stampà da Giovanni Jannetto a Stampa. El cuntegna ils 150 psalms da David e 18 chorals, tuts munids cun notas. Anc il medem onn ha el fatg stampar, medemamain tar Janett a Stampa, Preghiere sacre e divote, piu necessarie ed espedienti, per un cristiano fedale, in particolare.

Baviera
Anc il 1745 è el ì en Baviera, nua ch'el ha fatg l'emprim da maiordom tar il marches Friedrich III da Brandenburg-Bayreuth a Bayreuth. En il fratemp è el vegnì promovì (dr. fil.) ed ha instruì sco professer extraordinari per matematica a l'Universitad d'Erlangen ed al Gymnasium Carolinum ad Ansbach.

Emigraziun a Londra
L'onn 1752 è la famiglia emigrada a Londra, nua che Andreas von Planta ha servì sco preditgant a la pravenda tudestga refurmada da la citad. Andreas von Planta è daventà bibliotecari privat dal retg George III ed il 1758 bibliotecari assistent (Assistan Librarian) al British Museum. En sia funcziun sco ‹prelectur›, ina sorta docent privat, ha el instruì la regina Charlotte en la lingua taliana. Ina das las incumbensas dals collovaraturs dal British Museum era da mussar als visitaders las collecziun ed il 1765 ha Planta mussa il museum a la famiglia Mozart. Sco resultat da questa visita ha il museum retschet sco donaziun plirs manuscript da las ovras dal giuven Wolfgang Amadeus Mozart.
Il 1770 è Planta vegnì elegì sco Fellow of the Royal Society (commember da la Societad roiala da las scienzas a Londra). En sia citation hai num:
Andrew Johnson (29 da december 1808 - 31 da fanadur 1875) è stà president dals Stadis Unids da l'America durant ils onns 1865 fin 1869.
Angiolina Vonmoos-Valentin (* 2 d'october 1862 a Sur En, vischn. da Sent; † 1955 a Ramosch) è stada ina scriptura rumantscha.

Vita ed ovra
Angiolina Valentin è naschida l'onn 1862 a Sur En, ina fracziun da la vischnaca da Sent. Ella era la figlia da Jon Valentin (numnà Jon da Töna) ed Annatina, naschida Ans. Ils geniturs gestiunavan l'ustaria ‹Uors›. Il bab era muliner, chaltger e chanastrer; el ha era fatg part da la schluppettada da l'urs legendar en Val d'Uina.
Suenter aver frequentà las scolas dal vitg, lavurava ella en ina plazza sco tgirunza tar ina famiglia nobla en Engalterra. Lura è ella stada per dus onns en Frantscha. En sias plazzas e l'ester ha ella emprendì englais e franzos. Il 1908 ha ella maridà en segunda letg Schimun Vonmoos, da plirs onns reverenda a Ramosch e scriptur.
Schimun Vonmoos vegn ad esser quel che l'ha animà da scriver. Angiolina Vonmoos era cun quai la «prüma vusch feminina aint illa prosa narrativa rumantscha originala».
Angiolina Vonmoos ha scrit e publitgà insaquants raquints, tranter quels «Meis prüm anè» e «La muoja alba» (en Chasa Paterna 31) u «L'amur da Nina » (sco Chasa Paterna 44)

Funtaunas
Angiolina Vonmoos sin la pagina-web da la vischnanca da Sent
L' Angola è in pajais da l'Africa. L'Angola cunfinescha en il vest cun l’Ocean Atlantic. En il nord sa chatta la Republica Democratica dal Congo, en il ost la Sambia ed en il sid la Namibia. Sia chapitala è Luanda. La lingua uffiziala è il portugais.
Anières è ina vischnanca politica svizra en il chantun Genevra.
Anna Maria Bacher (* 1947 a Grovella/Gurfulu, Piemunt, Italia) è ina poetessa che scriva en il dialect gualser da la Val Formazza (Pumattertitsch) e per talian.

Biografia
Anna Maria Bacher è naschida il 1947 a Grovella/Gurfulu (vischnanca da Formazza/Pomatt) en la Val Formazza/Pomattertal, ina vallada da lingua gualsra en il Piemunt talian. Suenter la furmaziun vi dal Collegio Rosmini a Domodossola, ha ella dà scola primara a Ponte/Zumstägg en sia vallada natala, nua ch'ella viva oz cun sia famiglia. Dapi ses pensiunament s'engascha ella en l'Associazione Walser per la conservaziun da la lingua e cultura gualsra en la Val Formazza.
Dapi il 1983 ha ella publitgà pliras rimnadas da poesias en lingua gualsra e taliana, cun translaziuns en tudestg da scrittira da Kurt Wanner. Varsaquantas da sias poesias èn vegnidas mess en musica da Peter Roth, Heinz Holliger, Martin Derungs e Thüring Bräm. Ultra da quai ha ella publitgà plirs artitgels davart la vita e la cultura dals Gualsers en la Val Formazza en diversas revistas.

Bibliografia
Rimnadas da poesias
1983 Z Kschpêl fam Tzit («Il gieu dal temp»)
1991 Litteri un Schattä («Glischs e sumbrivas»)
1994 Z Tzit fam Schnee («Il temp da la naiv»)
2001 Gägäsätz («Cuntrasts»)
2004 Kfarwät Schpurä («Fastizs en colur»)
2006 Wê im ä Tröim («Sco en in siemi»; includa las emprimas trais rimnadas e novas poesias anc inedidas)
Varia
2007 Mu ferzellt («Ins raquinta»; rimnada d'anecdotas da la Val Formazza)

Referenzas
Annamengia Bertogg (* 10 da zercladur 1928 a Pitasch; † 15 da fevrer 2020 a Castrisch) era ina autura romontscha e mussadra da scoletta. Sia ovra fa part alla lirica ni alla novella.

Veta
Annamengia Bertogg ei carschida si en ina famiglia purila a Pitasch sco feglia da Jacob Caviezel, pur ed ustier, e da Barla nata Gartmann, da Riein. Ella frequenta la scola da puras a Glion e pli tard il cuors dalla Lia Rumantscha per scolastas. Ella ha cuort instruiu ella scoletta ad Almen. Annamengia Bertogg marida 1952 Christian Bertogg da Sevgein e daventa mumma da treis feglias. Ella habitava a Castrisch.

Ovra
En sia veta ha Bertogg scret numerus raquens cuorts e poesias pil calender per mintga gi e dus cudischs, «La biadia raquenta» e «Siemis spel Rein». Sia ovra litterara reflectescha il mund puril e la veta quotidiana da pli baul. Bertogg dumogna da caracterisar persunas cun paucs plaids en ses raquens cuorts. Il 2001 ei Bertogg vegnida honurada cun in premi da renconuschientscha dil cantun Grischun.

Colligiaziuns
Annamengia Bertogg en il Lexicon istoric retic

Fontaunas
Annapolis è la chapitala dal Stadi da Maryland, in dals stadis federativs dals Stadis Unids da l'America.
La citad ha ina surfatscha da 19.7 km² ed ina populaziun da 38.394 avdants (dumbraziun dal 2010).

Colliaziuns
Pagina uffiziala
Anniviers è ina vischnanca politica svizra en la Val d'Anniviers, en la part francofona dal chantun Vallais. Ella è situada en il district Sierre (tud. Siders).
Ella è stada fundada il 1. da schaner 2009 cun la fusiun da tutas la vischnancas da la Val d'Anniviers. Uschia han las vischnancas da Ayer, Chandolin, Grimentz, Saint-Jean, Saint-Luc e Vissoie perdì lur autonomia politica.
Ansalonga è in abitadi en l'Andorra ch'appartegna a la parròquia d'Ordino. L'onn 2015 dumbrava el 59 abitants.

Geografia
Il lieu giascha sin 1331 meter sur mar, a la riva da la ribera d'Ordino, tranter La Cortinada e Sornàs. El sa chatta 11 kilometers davent da la chapitala, Andorra la Vella.

Lieus d'interess

En il lieu sa chatta la baselgia Sant Miquel d'Ansalonga, ina pitschna chaplutta cun culmar da zains ed ina tavla d'altar deditga a l'archanghel Mitgel.

Colliaziuns
L'Antarctica argentina (spagnol Antártida Argentina u Sector Antártico Argentino) è ina regiun en l'Antarctica che l'Argentinia ha declerà sco part da ses territori naziunal. L'Antarctica argentina cumpeglia la Peninsla da l'Antarctica ed in areal triangular che tanscha fin al Pol dal Sid. Quest areal s'extenda tranter il 25avel ed il 74avel grad da longhituda dal vest e sa chatta tranter il 60avel grad da ladezza dal sid ed il Pol dal Sid.
La surfatscha da l'Antarctica argentina munta a 965'597 km².
L'Antarctica chilena (en spagnol: Antártica Chilena u Territorio Chileno Antártico) è ina regiun en l'Antarctica che il Chile ha declerà sco part da ses territori naziunal. L'Antarctica chilena cumpeglia la Peninsla da l'Antarctica ed in areal triangular che tanscha fin al Pol dal Sid. Quest areal s'extenda tranter il 53avel ed il 90avel grad da longhituda dal vest.
La surfatscha da l'Antarctica chilena munta a 1'250'257 km².

Colliaziuns

Mar de Chile - Documento: Decreto delimitación Territorio Chileno Antártico (es)
Las inslas Antigua e Barbuda (pli baud: Dulcina) furman in stadi insular independent aifer il «Commonwealth». Ellas èn situadas en l'Atlantic dal nord ed en la Caribica, en il sidost da Puerto Rico. Dasperas exista l'insla Redonda che n'è betg abitada. La chapitala dal stadi è Saint John’s. La lingua uffiziala è l'englais.

Referenzas
Antoni Plàcid Guillem Gaudí i Cornet (* 25 da zercladur 1852 a Reus u Riudoms; † 10 da zercladur 1926 a Barcelona) è stà in
architect catalan.
Antoni Maria Alcover i Sureda (* 2 da fevrer 1862 a Santa Cirga, Manacor; † 8 da schaner 1932 a Palma) è stà in scriptur, folclorist e linguist balear. El ha fatg lavur considerabla per la lingua catalana, tranter auter l'elavuraziun dal Diccionari català-valencià-balear. Sia contribuziun è stada essenziala per la dialectologia catalana. Alcover ha fundà, l'onn 1901, la prima publicaziun filologica catalana, il Bolletí del Diccionari de la Llengua Catalana.
Antonija Šola (* ils 5 da zercladur 1979 a Zagreb, Jugoslavia, ozendi Croazia) è in'actura, chantadura da pop e chantautura croata.

Vita e carriera
Antonija Šola è naschida l'onn 1979 a Zagreb sco figlia da Kaja e Marko Šola. Ella ha passentà sia uffanza a Pula e Bjelovar. A Zagreb ha ella studegià cun success sociologia e croatistica. L'onn 1998 è ella sa participada a la concurrenza per la Miss Croazia. Dapi il 1994 gioga ella la rolla da Tina Bauer-Fijan en la seria sentimentala croata Zabranjena Ljubav (Amur scumandada) sin RTL Televizija. L'onn 2007 ha ella giugà ina rolla ospitanta sco chantadura en la seria televisiva croata Nad Lipom 35. Malgrà che Antonija Šola è principalmain in'actura, ha ella fin ussa cumponì cun success ils texts per dudesch albums musicals sco era per tredesch chanzuns ch'èn vegnidas chantadas a festivals da musica croats. Sco chantadura ha ella cumpilà pliras cumposiziuns, per exempel per Toše Proeski, cun il qual è cumparida diversas giadas sco duett.
L'onn 2008 ha ella chantà al festival da musica croata Dora che è en il medem mument era la preselecziun croata per l'Eurovision Song Contest. Cun sia chanzun Gdje je srce tu je dom (Nua ch'è il cor, è era il dachasa) ha ella obtegnì medem blers puncts sco ils gudagnaders Kraljevi ulice & 75 Cents, ma els han gudagnà perquai ch'els han retschet pli bleras vuschs da la giuria che Antonija Šola e las vuschs da la giuria decidan en il cas da paritad.
Plinavant ha ella gudagnà il festival da musica macedon Ohrid Fest 2008 cun la chanzun Božji pat (Божји пат, Senda da Dieu) ch'è la translaziun macedona da ses hit croat Nebu pod oblak.
Ultra da quai collavura ella cun chantauturs, musicists e producents da la Croazia, da la Slovenia, e da la Bosnia-Erzegovina.
Las versiuns da karaoke da sias chanzuns pon ins chargiar giu da sia website.

Sias lavurs

Single
2006 - Zovem da ti čujem glas

Albums
2007 - Anđele

Autras chanzuns
„Anđele“
„Angelu“ (versiun macedona da „Anđele“)
„Dođi najbrže“
„Eldorado“
„Nek ti bude bolje bez mene“
„Neka bude zauvijek“
„Što mi radiš to“
„Zovem da ti čujem glas“
„Gdje je srce tu je dom“
„Nebu pod oblak“
„Božji pat“ (versiun macedona da „Nebu pod oblak“)

Funtaunas

Colliaziuns
Pagina uffiziala (croat)
Glista da sias lavurs (discografia) (croat)
Anzonico è ina anteriura vischnanca politica svizra en il chantun Tessin che appartegna al circul Giornico dal district Leventina.
Apple Inc. (ˈæpəlˌɪŋk]) è in interpresa da tecnologia US-americana cun sedia en Cupertino (California), che venda e inventescha computers, smartphones, tecnologia da divertiment, sistems operativs e software d‘applicaziun. Ultra da quei gestiuneschan els portals d‘internet per musica, film ed software. Apple quinta, mesirà vi da differentas ciffras destincitvas economicas, tar las pli grondas interpresas dal mund. Apple lascha producir la gronda part da ses products da producents d‘interpresa en ed ord Taiwan, tranter auter da Foxconn, Quanta e Pegatron.

Referenzas
Apples è ina vischnanca svizra en il chantun Vad en il district Morges.
Aquila è ina fracziun da la vischnanca politica svizra Blenio che sa chatta en il chantun Tessin. Fin a la fusiun cun Campo (Blenio), Ghirone, Olivone e Torre ils 22 d'october 2006 era Aquila ina vischnanca politica independenta.
L'Arabia Saudita è in pajais en l'Asia dal vest. Sia chapitala è Riad. La lingua uffiziala dal pajais è l'arab.
Aranno è ina vischnanca politica svizra en il chantun Tessin che appartegna al circul Breno dal district Lugano.

Geografia
Las vischnancas cunfinantas èn Alto Malcantone, Bioggio, Cademario, Curio, Iseo, Miglieglia e Novaggio.

Populaziun
Arans è in abitadi en l'Andorra ch'appartegna a la parròquia d'Ordino. L'onn 2015 dumbrava el 59 abitants.

Geografia
Arans sa chatta sin 1385 meters sur mar, a la riva dretga da la ribera de Ordino, tranter Llorts e la Cortinada.
Arbaz è ina vischnanca svizra en il chantun Vallais en il district Sion.

Colliaziuns
Arbedo-Castione è ina vischnanca politica svizra en il chantun Tessin che appartegna al circul Bellinzona dal district Bellinzona.

Colliaziuns
Arbon è ina citad ed ina vischnanca politica en il district Arbon dal chantun Turgovia en Svizra. Ella è la chapitala da quest district. Ella sa chatta sin la riva dal Lai da Constanza.
L’ Archiv culturel d’Engiadin’ Ota es ün’instituziun publica chi ramassa documainta da l’Engiadin’ Ota e da las regiuns cunfinantas. Quella renda accessibla la cultura in sieus divers aspets e metta a dispusiziun la documainta als circuls interessos. Daspö la fundaziun da l’Archiv culturel d’Engiadin’ Ota / Kulturarchiv Oberengadin als 11 avuost 1988, haun pudieu gnir piglios incunter u cumpros approximativmaing 500 relaschs e dunaziuns chi consistan da documaints davart l’art, l’architectura, lingua, musica, istorgia natürela etc.
Traunter las archivalias principelas pudains numner il relasch da famiglia da la dinastia da meidis Berry da San Murezzan, 3 000 chartas da las famiglias Puonz, Curtin, Fonio - pastiziers e bierers, il relasch fotografic da Gustav Sommer da Samedan, il quêl consista da ca. 40 000 negativs davart l’ Engiadina, il relasch da l’architect Max Alioth da San Murezzan, quel dal pittur decorativ Kasper Donatsch e quel da la pittura artista bregagliotta Elvezia Michel.
L’Archiv da culturel d’Engiadin’ Ota as rechatta in Chesa Planta a Zuoz.

Colliaziuns
La pagina del'Archiv culturel d'Engiadin'Ota (tudestg)
Retschertga
Ramassà durant 30 onns truvaglias da l'Engiadin'Ota, RTR 10.08.2018.
Arconciel ( Arkonhyi?/i en Patua friburgais) è ina vischnanca svizra en il chantun Friburg en il district Sarina.

Colliaziuns

Annotaziuns
Ardez ( [ɐrˈdɛts]?/i) è ina vischnanca politica svizra en il chantun Grischun che fa part dal circul Sur Tasna en il district da l'En.

Geografia

Fracziuns da la vischnanca

Populaziun

Lingua
La lingua uffiziala da la vischnanca Ardez è il rumantsch.

Colliaziuns
Bos-cha en il Lexicon istoric retic
Ardon è ina vischnanca svizra en il chantun Vallais en il district Conthey.
L'Argentinia (spagnol Argentina) è ina republica en il sid da l'America dal Sid. Ella è l'otgavel grond stadi dal mund ed il segund grond dal continent; cun reguard als abitants occupa ella qua il terz rang. Pervia da sia gronda extensiun nord-sid cumpiglia il pajais numerusas zonas climaticas e da vegetaziun. Il num dal stadi deriva dal pled latin per argient – argentum – e renviescha als stgazis ch'ils conquistaders han cartì da chattar sin il territori dal pajais. Fin tar sia independenza l'onn 1816 ha l'Argentinia fatg part da l'Imperi colonial spagnol.
La chapitala dal stadi, Buenos Aires, è il center dad ina da las pli grondas aglomeraziuns sin il continent american e vegn resguardà sco in da ses pli gronds centers culturals, nua che tranter auter il tango ha ses origins. A medem temp èn autras parts dal stadi, cunzunt il sid setg, be pauc populads. Politicamain è l'Argentinia ina republica presidenziala, nua ch'ils stadis commembers, las provinzas, han cumpetenzas vastas.

L' Argentinia (per spagnol uffizialmain: República Argentina o Confederación Argentina) è in pajais sidamerican fundà l'onn 1810.
Sia surfatscha munta a 2.701.810 km² (3.761.274 km² cun Antarctica argentina).
Sia populaziun dumbra 43'417'000 (2015) abitants.
La lingua uffiziala è il spagnol.
Independenza: 9 fanadur da 1816.
Il pli aut culm (il medem mument da tut l'America) è l'Aconcagua cun 6959 m.s.m en la provinza Mendoza, Punct pli bass: Laguna del Carbón (medemamain da tut l'America) (103 m.b.m); il pli lung flum è il Paraná cun 3998 km.

L'Argentinia cunfinescha en il vest cun il Chile, cun la Bolivia ed il Paraguay en il nord, cun Brasilia ed Uruguay en il nord-ost.

L'Argentina o Argentinia è ina federaziun; ses stadis (provincias) èn:
Buenos Aires
Catamarca
Chaco
Chubut
Córdoba
Corrientes
Entre Ríos
Formosa
Jujuy
La Pampa
La Rioja
Mendoza
Misiones
Neuquén
Salta
San Juan
San Luis
Santa Cruz
Santiago del Estero
Tierra del Fuego, Antártida e Islas del Atlántico Sid
Tucumán

Citads
Buenos Aires (12.000.000 populaziun)
Córdoba (citad) (1.700.000 " )
Rosario (1.350.000 " )
Mendoza (1.000.000 ")
San Miguel de Tucumán (800.000 ")
Mar del Plata (700.000 ")
Arica è ina citad en il nord extrem dal Chile en las Andas sidamericanas. Ella appartegna a la provinza d'Arica en la Región de Arica y Parinacota. En la tradiziun populara è ella enconuschenta sco ‹citad da la primavaira eterna›. Il Peru vischin ha perdì la citad durant la Guerra da salpeter. Arica ha 186’000 abitants (2005).
Ils 8 d'october 2007 è Arica daventà chapitala da la Región de Arica y Parinacota.

Geografia

Situaziun geografica
Arica è la citad la pli settentriunala dal Chile e giascha be paucs kilometers davent dal cunfin cun il Peru al Pacific. La distanza cun Santiago munta a 2’051 kilometers. La citad è situada a la confluenza dals flums Río Lluta e Río San José de Azapa.

Clima
En la citad regna in clima da desert. Las temperaturas varieschan en la media annuala per stgars 19 °C. I na plova quasi mai. L’aua da las Andas procura dentant per parcs verds e pussibilitescha in’agricultura vasta en valladas fluvialas.

Istorgia
Gia enturn l’8000 a.C. e fin il 2000 a.C. viveva il pievel dals Chinchorros en la val dad Arica. A partir dal 1450 èn ils Inca emigrads en il nord dal Chile. Il 1536 è Diego de Almagro sco emprim arrivà en ils conturns dad Arica. Lucas Martínez Vegazo ha fundà Arica ils 25 d’avrigl 1541.
La fin dal 17avel tschientaner han pirats englais smanatschà la flotta spagnola e la citad. Ils 5 da november 1680 ha il pirat englais Bartholomew Sharp attatgà la citad cun 140 umens. Ils Spagnols ha pudì defender Arica mo cun grondas sperditas. Ina segunda attatga ha gì lieu ils 9 da favrer 1681 cur ch’il pirat John Watling ha assaglì la citad cun 92 umens. Watling sez è mort tar quest’attatga.
Ils 13 d’avust 1868 è Arica vegnì devastà enormamain dad in tsunami; 300 abitants èn morts. Tar la proxima stremblida ils 9 da matg 1877 ha Arica cun tschintg morts gì dapli cletg.
Suenter las Guerras d’independenza en l’America dal Sid appartegneva Arica l’emprim al Peru. Cura ch’ins ha chattà grondas giaschaments da salpeter en il Desert d'Atacama, èsi vegnì tar la Guerra da salpeter tranter il Peru, la Bolivia ed il Chile. Suenter ferms cumbats la damaun dals 7 da zercladur 1880 han ils Chilens pudì conquistar Arica e la fortezza sin il Morro, in spelm sur la citad, ch’era fin alura en mauns peruans.
Suenter la fin da questa guerra il 1883 è Arica vegnì integrà definitivamain en il territori chilen (tractat d'Ancón). Tuttina han las dispitas enturn Arica e la citad peruana da Tacna, che sa chatta 60 kilometers pli al nord, anc cuzzà fin il 1929.

Populaziun

Colliaziuns
Arizona (uffizialmain: State of Arizona) è in stadi federativ dals Stadis Unids da l'America. Sia chapitala è Phoenix. Sia populaziun munta a 6'595'778 abitants.

Geografia
Il stadi ha ina surfatscha da 295'254 km²

Colliaziuns
Pagina uffiziala
Arkansas (uffizialmain: State of Arkansas, pronunzià /ˈɑrkənsɔː/) è in stadi federativ dals Stadis Unids da l'America. Sia chapitala è Little Rock. Sia populaziun munta a 2'855'390 abitants (2009).

Geografia
Il stadi ha ina surfatscha da 137'002 km²

Colliaziuns
Pagina uffiziala
Arlesheim è ina vischnanca politica e lieu principal dal circul Arlesheim dal chantun Basilea-Champagna en Svizra.
L'Armada svizra u las Forzas armadas svizras (en tudestg: Schweizer Armee; en franzos: Armée suisse; en talian: Esercito svizzero) è ina armada da milissa enramescha per ins militars professiunals. Sia funcziun è da segirar la defensiun dal territori da la Confederaziun svizra. Ella dependa dal Departament federal da la Defensiun, da la protecziun da la populaziun e dal sport e ses minister è la cussegliera federala Viola Amherd e il cumandant da corp Thomas Süssli.

Generals
Il general da l'armada svizra è numna per il cussegl federal en temp da guerra:

Henri Dufour (1847-1848, Guerra dal Sonderbund; e 1856-57, Crisi da Neuchâtel)
Hans Herzog (1871-1872, Guerra franco-prussiana)
Ulrich Wille (1914-1918, Emprima Guerra mundiala)
Henri Guisan (1939-1945, Segunda Guerra mundiala)

Structura

Logos

Auters projects

Colliaziuns
vtg.admin.ch – Armada svizra
armee.ch – Armada svizra
Pagina uffiziala dal Departament federal da la Defensiun, da la protecziun da la populaziun e dal sport
L'Armenia è in pajais en l'Asia dal vest. Sia chapitala è Eriwan. La lingua uffiziala da l'Armenia è l'armen.

Арменія

Referenzas
Arnex-sur-Nyon è ina vischnanca svizra en il chantun Vad en il district Nyon.
Arnex-sur-Orbe è ina vischnanca svizra en il chantun Vad en il district Jura-Nord vaudois.